CELEX: 62014TN0392
Language: et
Date: 2014-06-04 00:00:00
Title: Kohtuasi T-392/14: 4. juunil 2014 esitatud hagi – Gutser versus komisjon

28.7.2014   
            
            
               ET
            
            
               Euroopa Liidu Teataja
            
            
               C 245/28
            
         4. juunil 2014 esitatud hagi – Gutser versus komisjon
   (Kohtuasi T-392/14)
   2014/C 245/38
   Kohtumenetluse keel: hispaania
   
      Pooled
   
   
      Hageja: Gutser, SA (Barcelona, Hispaania) (esindajad: advokaadid J. C. García Muñoz, J. I. Jiménez-Blanco Carrillo de Albornoz ja J. Corral García)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               mõista kõik menetluse kulud välja kostjalt.
            
         
      Väited ja peamised argumendid
   
   Käesolevas kohtuasjas on vaidlustatud sama otsus, mis kohtuasjas T-515/13: komisjon vs. Hispaania, st otsus teatavate kapitalirendilepingute suhtes kohaldatava maksukorra kohta, mida tuntakse ka kui Hispaania maksu tasaarvelduse süsteemi.
   Hagi põhjenduseks esitab hageja viis väidet.
   
               1.
            
            
               Esimene väide, et vaidlustatud otsuse puhul on rikutud olulisi menetlusnorme ning Euroopa Liidu põhiõiguste harta artikleid 20, 21 ja artikli 41 lõiget 1, sest otsus tehti uurimismenetluse alusel, mille raames oli rikutud olulisi õigusnorme.
            
         
               2.
            
            
               Teine väide, et on rikutud ELTL artikleid 107 ja 108, sest asuti seisukohale, et vaidluse esemeks olevad meetmed kujutavad endast riigiabi, samas kui ei olnud tõendatud, et tegemist on valikuliste meetmetega.
            
         
               3.
            
            
               Kolmas vaide, et on rikutud ELTL artikleid 107 ja 108, sest asuti seisukohale, et vaidluse esemeks olevad meetmed kujutavad endast riigiabi, samas kui ei olnud tõendatud, et need mõjutavad liikmesriikidevahelist kaubandust.
            
         
               4.
            
            
               Neljas vaide, et komisjon on rikkunud ELTL artiklit 107, sest ta määratles võimaliku abi saajatena investorid. Lisaks sellele ei ole otsus põhjendatud.
            
         
               5.
            
            
               Viies väide, et rikuti õigusnorme, sest abi tagasinõudmise korraldus anti õiguskindluse, õiguspärase ootuse ja võrdse kohtlemise põhimõtteid ning samuti määruse (EÜ) nr 659/1999 artiklit 14 rikkudes.